b"\n_START_ARTICLE_\nAleksei Fi\xc3\xb3dorov (escaquista)\n_START_SECTION_\nResultats destacats en competici\xc3\xb3\n_START_PARAGRAPH_\nFi\xc3\xb3dorov va esdevenir Mestre Internacional el 1992, i GM el 1996. Ha guanyat en cinc ocasions el Campionat de Bielor\xc3\xbassia, els anys 1993, 1995, 2005, 2008 i 2017. \xc3\x89s considerat un especialista en el gambet de rei i la variant del drac de la defensa siciliana._NEWLINE_Particip\xc3\xa0 en el Campionat del m\xc3\xb3n de la FIDE de 1999 a Las Vegas, on fou eliminat a la quarta ronda per Serguei Movsesian. L'any seg\xc3\xbcent, particip\xc3\xa0 en el Campionat del m\xc3\xb3n de la FIDE de 2000 a Nova Delhi i Teheran, per\xc3\xb2 fou eliminat en primera ronda, id\xc3\xa8ntic resultat que obtingu\xc3\xa9 al Campionat del m\xc3\xb3n de la FIDE de 2002, quan fou eliminat per Aixot Anastassian._NEWLINE_El 2001 particip\xc3\xa0 en el prestigi\xc3\xb3s Torneig Corus, en una edici\xc3\xb3 en qu\xc3\xa8 hi havia nou dels deu millors jugadors del m\xc3\xb3n del moment, i hi acab\xc3\xa0 empatat al des\xc3\xa8 lloc (el guanyador fou Garri Kasp\xc3\xa0rov) El 2003 empat\xc3\xa0 al primer lloc a l'Aeroflot Open, tot i que fou finalment tercer en els desempats._NEWLINE_A finals de 2005, va participar en la Copa del m\xc3\xb3n de 2005 a Khanti-Mansisk, un torneig classificatori per al cicle del Campionat del m\xc3\xb3n de 2007, on va tenir una mala actuaci\xc3\xb3, i fou eliminat en primera ronda per Ivan Txepar\xc3\xadnov._NEWLINE_El 2006, fou primer al 4t Parsvnath International Open Chess Tournament (amb 9 punts de 10, el segon fou Pavel Kotsur).\n_START_SECTION_\nParticipaci\xc3\xb3 en competicions per equips\n_START_PARAGRAPH_\nHa participat en set Olimp\xc3\xadades d'escacs, amb una puntuaci\xc3\xb3 del 54,3% (+22 =32 -16).\n_START_SECTION_\nPartides notables\n_START_PARAGRAPH_\nAleksandr Moroz\xc3\xa9vitx (2595) \xe2\x80\x93 Aleksei Fi\xc3\xb3dorov (2580) (B76), Krasnodar, 1997 _NEWLINE_1.e4 c5 2.Cf3 d6 3.d4 cxd4 4.Cxd4 Cf6 5.Cc3 g6 6.Ae3 Ag7 7.f3 0-0 8.Dd2 Cc6 9.0-0-0 Ad7 10.g4 Tc8 11.h4 Ce5 12.h5 Da5 13.Cb3 Dc7 14.Ae2 b5 15.hxg6 fxg6 16.Rb1 b4 17.Cd5 Cxd5 18.Dxd5+ e6 19.Dd2 Cxf3 20.Cxf3 Txf3 21.Ah6 Axh6 22.Txh6 Ac6 23.Dxb4 Tf4 24.Ra1 Axe4 25.c3 e5 26.Da3 Tcf8 27.Cd2 Ac2 0-1_NEWLINE_Aleksei Fi\xc3\xb3dorov (2580) \xe2\x80\x93 Zigurds Lanka (2575) (B89), Pula, 1997 _NEWLINE_1.e4 c5 2.Cf3 Cc6 3.d4 cxd4 4.Cxd4 Cf6 5.Cc3 d6 6.Ac4 e6 7.Ae3 Ae7 8.De2 a6 9.0-0-0 Dc7 10.Ab3 0-0 11.Thg1 Cd7 12.g4 Cc5 13.Cf5 b5 14.Ad5 Ab7 15.g5 Tfc8 16.Tg3 Ce5 17.Th3 Cg6 18.Dh5 Cf8 19.Cxg7 Axd5 20.Dh6 e5 21.Ch5 Cce6 22.exd5 b4 23.dxe6 Cxe6 24.Cf6+ Axf6 25.gxf6 1-0"